Številka: 35409-361/2017-2550-37

Datum: 02. 07. 2025

Ministrstvo za okolje, podnebje in energijo izdaja na podlagi 46. člena Zakona o varstvu okolja (Uradni list RS, št. 39/06-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE, 158/20 in 44/22 - ZVO-2), v povezavi z 61. členom Zakona o prostorskem načrtovanju (Uradni list RS, št. 33/07, 70/08-ZVO-1B, 108/09, 80/10-ZUPUDPP, 43/11-ZKZ-C, 57/12, 57/12 - ZUPUDPP-A, 109/12, 76/14 - odl. US, 14/15 - ZUUJFO, 61/17 - ZureP-2 in 199/21 - ZureP-3) v upravni zadevi odločitve o sprejemljivosti vplivov izvedbe plana na okolje, za plan Občinski podrobni prostorski načrt za naselje Goče (za EUP GO23, GO24, GO25 in GO30), pripravljavcu plana Občini Vipava, Glavni trg 15, 5271 Vipava, naslednjo

# ODLOČBO

1. Vplivi plana na okolje, ugotovljeni v postopku celovite presoje vplivov na okolje za plan Občinski podrobni prostorski načrt za naselje Goče (za EUP GO23, GO24, GO25 in GO30), (izdelal: Domplan, d.d., št. projekta UD/485-82/17, september 2024) so sprejemljivi ob upoštevanju omilitvenih ukrepov določenih iz Okoljskega poročila za Občinski podrobni prostorski načrt za naselje Goče (EUP GO23, GO24, GO25 in GO30), (izdelali: Lutra, inštitut za ohranjanje naravne dediščine in LUČKA, okoljske in prostorske študije, Vanja Šendlinger s.p., št. projekta 17-2019-OPPN, december 2022, maj 2023), ki so vključeni v 28., 29., 30., 33., 34., 35. in 38. členu Odloka o Občinskem podrobnem prostorskem načrtu za naselje Goče (za EUP GO23, GO24, GO25 in GO30).
2. V tem postopku stroški niso nastali.

# Obrazložitev

I.

Pripravljavec plana, Občina Vipava, Glavni trg 15, 5271 Vipava (v nadaljevanju: pripravljavec plana), je z vlogo št. 350-5/2017-125 z dne 2. 4. 2025, prejeto 3. 4. 2025, Ministrstvo za okolje, podnebje in energijo, Direktorat za okolje, Sektor za okoljske presoje (v nadaljevanju: ministrstvo), zaprosil za odločitev o sprejemljivosti vplivov izvedbe Občinskega podrobnega prostorskega načrta za naselje Goče (za EUP GO23, GO24, GO25 in GO30) na okolje.

Vlogi je bila predložena naslednja dokumentacija:

* Predlog OPPN za naselje Goče (EUP GO23, GO24, GO25 in GO30), izdelal: Domplan d.d., št. projekta UD/485-82/17, september 2024;
* Predlog besedila Odloka o občinskem podrobnem prostorskem načrtu za naselje Goče (EUP GO23, GO24, GO25 in GO30);
* Okoljsko poročilo za Občinski podrobni prostorski načrt za naselje Goče (EUP GO23, GO24, GO25 in GO30), izdelali: Lutra, inštitut za ohranjanje naravne dediščine in LUČKA, okoljske in prostorske študije, Vanja Šendlinger s.p., št. projekta 17-2019-OPPN, december 2022, maj 2023;
* Konzervatorski načrt za prenovo naselja Goče, izdelal: Domplan d.d., št. projekta UD/485-82/17, januar 2022, dopolnjeno november 2022, junij 2024;
* Strokovna podlaga odvajanja in čiščenja komunalnih odpadnih in padavinskih voda, izdelal: Domplan d.d., št. projekta UD/485-82/17, november 2022, dopolnjeno april 2023, september 2023;
* Geološko geomehanski elaborat OPPN Goče, izdelal: Tempos, okoljsko gradbeništvo, št. projekta 181/2021, december 2021) z Dodatnim mnenjem glede odvodnje (september 2023).

Pripravljavec plana je v vlogi priložil tudi mnenja ministrstev in organizacij, ki sodelujejo v postopku celovite presoje vplivov na okolje, in sicer:

* mnenje Direkcije Republike Slovenije za vode, Sektorja območja Soče, št. 35024-201/2024-4 z dne 16. 1. 2025;
* mnenje Ministrstva za kulturo, Direktorata za kulturno dediščino, št. 35012-14/2015-3340-51 z dne 13. 3. 2025;
* mnenje Zavoda Republike Slovenije za varstvo narave, Območne enote Nova Gorica, št. 3563-0067/2025-2 z dne 3. 3. 2025.

Gradivo je bilo dostopno na spletni povezavi, na naslovu: <https://nextcloud.domplan.si>.

II.

Ministrstvo, pristojno za varstvo okolja, je z odločbo št. 35409-361/2017/9 z dne 19. 2. 2018, odločilo, da je za Občinski podrobni prostorski načrt za naselje Goče (za EUP GO23, GO24, GO25 in GO30) (v nadaljevanju: OPPN), treba izvesti postopek celovite presoje vplivov na okolje.

Za predmetni OPPN je bilo izdelano okoljsko poročilo (Okoljsko poročilo za Občinski podrobni prostorski načrt za naselje Goče (EUP GO23, GO24, GO25 in GO30), (izdelali: Lutra, inštitut za ohranjanje naravne dediščine in LUČKA, okoljske in prostorske študije, Vanja Šendlinger s.p., št. projekta 17-2019-OPPN, december 2022, maj 2023) za katero je ministrstvo izdalo mnenje o ustreznosti št. 35409-361/2017-2550-32 z dne 22. 5. 2023.

Javna razgrnitev dopolnjenega osnutka Občinskega podrobnega prostorskega načrta za naselje Goče (za EUP GO23, GO24, GO25 in GO30) in okoljskega poročila, je potekala od 12. 7. 2023 do 29. 9. 2023, v prostorih Občine Vipava, Glavni trg 15, 5271 Vipava in na sedežu Krajevne skupnosti Goče, Goče 34, 5271 Vipava. Razgrnjeno gradivo je bilo v času javne razgrnitve, v digitalni obliki, objavljeno v svetovnem spletu, na spletni strani Občine Vipava, na povezavi <https://obcina.vipava.si/objava/600827>. V okviru javne razgrnitve je bila v prostorih Krajevne skupnosti Goče, Goče 34, Vipava, dne 30. 8. 2023 ob 17.00 uri izvedena tudi javna obravnava.

V času javne razgrnitve in javne obravnave dopolnjenega osnutka OPPN in okoljskega poročila je javnost podala pripombe in predloge, ki so bili v nadaljevanju preučeni, zavzeta so bila Stališča do pripomb in predlogov na Občinski podrobni prostorski načrt za naselje Goče (EUP GO23, GO24, GO25 in GO30) (dokument št. 350-5/2017-95 z dne 13. 3. 2024).

Ministrstvo je pripombe in predloge javnosti pregledalo in ugotovilo, da jih je pripravljavec plana ustrezno naslovil v predlogu plana. Ministrstvo nadalje ocenjuje, da predlagane pripombe in predlogi ne vplivajo na oceno okoljske sprejemljivosti plana.

III.

Dne 13. 4. 2022 je začel veljati Zakon o varstvu okolja (Uradni list RS, št. 44/22, v nadaljevanju ZVO-2), ki v 301. členu določa, da se postopki celovite presoje vplivov na okolje, začeti na podlagi 40. člena ZVO-1, končajo po določbah ZVO-1. Ministrstvo v zvezi z navedenim pojasnjuje, da se iz razloga, ker se je postopek začel pred uveljavitvijo ZVO-2, postopek nadaljuje in se bo končal v skladu z določili ZVO-1.

Nadalje ministrstvo pojasnjuje, da je 31. 12. 2021 začel veljati ter dne 1. 6. 2022 uporabljati Zakon o urejanju prostora (Uradni list RS, št. 199/21, v nadaljevanju: ZUreP-3), ki v prvem odstavku 298. člena določa, da se postopki priprave prostorskih aktov, začeti na podlagi Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12 - ZUPUDPP-A, 109/12, 76/14 - odl. US, 14/15 - ZUUJFO, 61/17 - ZureP-2 in 199/21 - ZureP-3; v nadaljevanju: ZPNačrt), katerih priprava se je v skladu s prvim, drugim in tretjim odstavkom 273. člena ZUreP-2 nadaljevala po dosedanjih predpisih, se končajo po ZPNačrt. Skladno z navedenim se bo ta postopek zaključil po ZPNačrt.

Po 46. členu Zakona o varstvu okolja (Uradni list RS, št. 39/2006-ZVO-1-UPB, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE, 158/20 in 44/22 - ZVO-2; v nadaljevanju: ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolja ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 61. členu ZPNačrt občina pripravi predlog občinskega podrobnega prostorskega načrta na podlagi stališč do pripomb in predlogov javnosti, podanih v okviru javne razgrnitve ter pozove nosilce urejanja prostora, da v 30 dneh podajo mnenje k predlogu občinskega podrobnega prostorskega načrta. Če je za občinski podrobni prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi o sprejemljivosti vplivov občinskega podrobnega prostorskega načrta na okolje s stališča svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz drugega odstavka 61. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega podrobnega prostorskega načrta skladno z zakonom, ki ureja varstvo okolja.

Pripravljavec plana je z vlogo št. 350-5/2017-125 z dne 2. 4. 2025, prejeto 3. 4. 2025, zaprosil ministrstvo za odločitev o sprejemljivosti vplivov izvedbe plana na okolje. Ministrstvo je v postopku ugotavljanja sprejemljivosti vplivov predmetnega plana na okolje pridobilo mnenja ministrstev in organizacij, ki sodelujejo v postopku celovite presoje vplivov na okolje, in sicer: mnenje Direkcije Republike Slovenije za vode, Sektorja območja Soče, mnenje Ministrstva za kulturo, Direktorata za kulturno dediščino in mnenje Zavoda Republike Slovenije za varstvo narave, Območne enote Nova Gorica. Vsa navedena ministrstva in organizacije so se v mnenjih pozitivno opredelili do sprejemljivosti vplivov izvedbe predloga plana na okolje s stališča svojih pristojnosti.

Direkcija Republike Slovenije za vode, Sektor območja Soče, je v mnenju št. 35024-201/2024-4 z dne 16. 1. 2025, navedla da so v predlogu plana v celoti upoštevane Smernice s področja upravljanja z vodami, predpisi s področja upravljanja z vodami in konkretne smernice s področja upravljanja z vodami št. 35020-227/2017-2 z dne 16. 2. 2018, zato na predmetni predlog OPPN izdajajo pozitivno mnenje.

Ministrstvo za kulturo, Direktorat za kulturno dediščino, je v mnenju, št. 35012-14/2015-3340-51 z dne 13. 3. 2025, navedlo da so predlagane rešitve z vidika varstva kulturne dediščine sprejemljive, zato zanj izdajajo pozitivno mnenje. Ministrstvo za kulturo nadalje ugotavlja, da so vplivi izvedbe plana na kulturno dediščino sprejemljivi.

Zavod Republike Slovenije za varstvo narave, Območna enota Nova Gorica, je v mnenju št. 3563-0067/2025-2 z dne 3. 3. 2025, navedel, da predlog predmetnega plana upošteva vsebino naravovarstvenih smernic in je z njo usklajen. Iz mnenja nadalje izhaja, da so vplivi izvedbe plana s stališča varstva narave sprejemljivi.

IV.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05 in 44/22 - ZVO-2) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Ministrstvo ugotavlja, da so omilitveni ukrepi, opredeljeni v Okoljskem poročilu za Občinski podrobni prostorski načrt za naselje Goče (EUP GO23, GO24, GO25 in GO30) (izdelali: Lutra, inštitut za ohranjanje naravne dediščine in LUČKA, okoljske in prostorske študije, Vanja Šendlinger s.p., št. projekta 17-2019-OPPN, december 2022, maj 2023) v poglavju 7.2, smiselno vključeni v predlog odloka o OPPN v 28., 29., 30., 33., 34., 35. in 38. členu.

Spremljanje stanja se izvaja v skladu s področnimi predpisi.

V.

Po pregledu celotnega gradiva in na podlagi prejetih pozitivnih mnenj ministrstev in organizacij, ki sodelujejo v postopku celovite presoje vplivov na okolje je ugotovljeno, da so vplivi izvedbe predmetnega OPPN na okolje, obravnavani v okoljskem poročilu, nebistveni ob upoštevanju omilitvenih ukrepov. Omilitveni ukrepi iz okoljskega poročila so smiselno upoštevani v predlogu OPPN.

VI.

V tem postopku posebni stroški niso nastali, zato je ministrstvo odločilo tako, kot izhaja iz točke 2 izreka tega mnenja.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, 1000 Ljubljana. Tožba se vloži pisno pri navedenem sodišču.

|  |  |  |
| --- | --- | --- |
| Pripravila:  mag. Alenka Cof  Podsekretarka |  | dr. Tanja Pucelj Vidović  Vodja Sektorja za okoljske presoje |

Vročiti (elektronsko):

* Občina Vipava, Glavni trg 15, 5271 Vipava, [obcina@vipava.si](mailto:obcina@vipava.si)

V vednost (elektronsko):

* Direkcija RS za vode, Sektor območja Soče, [gp.drsv-ng@gov.si](mailto:gp.drsv-ng@gov.si)
* Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)
* Zavod RS za varstvo narave - Območna enota Nova Gorica, [info.ng@zrsvn.si](mailto:info.ng@zrsvn.si)